El Consell de la Infància i Adolescència de Paterna celebra una sessió especial amb motiu del Dia Internacional de la Infància
21/11/2019

# El Consell de la Infància i Adolescència de Paterna celebra una sessió especial amb motiu del Dia Internacional de la Infància

[![El Consell de la Infància i Adolescència de Paterna celebra una sessió especial amb motiu del Dia Internacional de la Infància](/images/noticias/2019/11/consejo-infancia-gr.jpg)](/images/noticias/2019/11/consejo-infancia-gr.jpg)

21.11.2019

L'Ajuntament es va il·luminar amb els colors del logo del Consell de la Infància i l'Adolescència de Paterna

El Consell de la Infància i l'Adolescència de Paterna va celebrar ahir una sessió especial amb motiu del 30 aniversari del Dia Internacional dels Drets de la Infància.  
  
La trobada, que va tindre lloc en el saló de Plens del consistori, va comptar amb la presència de l'Alcalde de Paterna, Juan Antonio Sagredo, el Tinent d'Alcalde de Cultura de l'Esforç i Modernització, José Manuel Mora i el regidor d'atenció a la infància i Educació, David Fortea.  
  
Durant la celebració del Ple, els menors van presentar davant les autoritats el reglament que han elaborat i van explicar les accions realitzades fins al moment.  
  
A més, els integrants del Consell van rebre de mans de l'Alcalde un present com a agraïment per la seua contribució a la vida pública i política de la ciutat. El primer Edil es va dirigir als consellers dient-los que “sou un exemple pel vostre compromís en la defensa dels vostres drets i per la vostra implicació a fer de Paterna una ciutat més adaptada a la infància”.  
  
Per això, i tal com va avançar el primer edil, “volem materialitzar les vostres propostes, per la qual cosa portarem el reglament del Consell al Ple, per a continuar construint un model de ciutat de la qual us sentiu orgullosos” va assenyalar.  
  
El Consell està format per 26 menors de 9 i 14 anys procedents col·legis i instituts públics i concertats de Paterna i es reuneix cada 15 dies per a defensar el desenvolupament dels drets de la infància en el municipi.